મોરબી : મોરબીના વતની અને ભાજપ સરકારના પૂર્વ મંત્રીને જયંતિભાઈ કવાડિયાને ગેંગસ્ટર રવિ પુજારીના સાગરીતના નામે ફોન કરી ખંડણી માંગવા પ્રકરણમાં મોરબી એલસીબીએ મુંબઈથી આરોપીને ઝડપી લઈ આજે બપોરે મોરબી લાવવામાં આવ્યો છે અને રિમાન્ડની માંગ સાથે કોર્ટમાં રજૂ કરવા તજવીજ હાથ ધરી છે ત્યારે પત્રકાર પરિષદમાં વિગતો જાહેર કરતા પોલીસે જણાવ્યું હતું કે આરોપીએ ઈન્ટરનેટના માધ્યમથી પૂર્વ મંત્રીનો નંબર શોધી કાઢી ખંડણી પડાવવા કારસો રચ્યો હતો પરંતુ પોલીસની સતર્કતા ખંડણી ખોર તેની જ જાળમાં ફસાયો હતો.